**RAPORT PRIVIND SITUAŢIA HIDROMETEOROLOGICĂ**

**ŞI A CALITAŢII MEDIULUI**

**în intervalul 30.09.2022 ora 08.00 – 01.10.2022, ora 08.00**

**I. SITUAŢIA HIDROMETEOROLOGICĂ**

**1. Situaţia și prognoza hidrologică pe râurile interioare și Dunăre, din 01.10.2022, ora 08.00**

**RÂURI:**

**Debitele au fost în scădere,** exceptând cursurile mijlocii ale râurilor: Barcău, Crişul Repede, Crişul Negru, Mureş şi Târnave, unde au fost în creştere prin propagare.

Pe râurile din bazinele hidrografice: Vedea, Siret, Bârlad, Prut, bazinele mijlocii şi inferioare ale Oltului, Argeşului, Ialomiței şi pe râurile din Dobrogea, debitele au fost relativ staționare.

Mici creşteri de niveluri şi debite s-au produs pe unele râuri mici din vestul şi nord-vestul țării, ca urmare a precipitațiilor, slabe cantitativ, căzute în interval.

Debitele se situează în general la valori sub mediile multianuale lunare, cu coeficienți moduli cuprinși între 30-90% din normalele lunare, mai mari (în jurul și peste normalele lunare) pe râurile din bazinele hidrografice: Vișeu, Iza, Tur, Someș, Crasna, Barcău, Crișuri, Mureș, Bega, Timiș, Bârzava, Moravița, Caraş, Nera, Jiu, bazinul superior și inferior al Oltului, bazinul mijlociu și inferior al Argeșului, cursurile superioare ale Sucevei, Moldovei, Trotuşului, pe cursul superior și mijlociu al Bistriței, unii afluenți din bazinul superior al Ialomiței și mai mici (sub 30% din mediile multianuale lunare) pe râurile din bazinele hidrografice: Tazlău, Rm. Sărat, Bârlad şi Jijia.

Nivelurile pe râuri la stațiile hidrometrice se situează sub **COTELE DE ATENȚIE.**

**Debitele vor fi în scădere,** exceptând râurile din bazinele hidrografice: Vedea, Siret, Bârlad, Prut, bazinele mijlocii şi inferioare ale Oltului, Argeşului, Ialomiței şi pe râurile din Dobrogea, unde vor fi relativ staționare.

Sunt posibile creşteri de niveluri şi debite pe unele răuri din zona de deal şi munte, mai ales pe cele din nord-vestul țării, ca urmare a precipitațiilor prognozate, sub formă de aversă, izolat mai însemnate cantitativ şi propagării.

Nivelurile pe râuri la stațiile hidrometrice se vor situa sub **COTELE DE ATENȚIE.**

**DUNARE:**

**Debitul la intrarea în țară (secțiunea Baziaș)** în intervalul 30.09.2022 – 01.10.2022 **a fost în scădere, având valoarea de 3800 m3/s,** sub media multianuală a lunii octombrie **(3850 m3/s).**

În aval de Porțile de Fier debitele au fost în scădere pe sectorul Gruia – Calafat, relativ staționare pe sectorul Bechet - Corabia şi în creştere pe sectorul Tr. Măgurele – Tulcea.

**Debitul la intrarea în țară (secțiunea Baziaș) va fi în scădere (3700 m3/s).**

În aval de Porțile de Fier debitele vor fi în scădere pe sectorul Gruia – Tr. Măgurele şi în creştere pe sectorul Zimnicea – Tulcea.

**2.** **Situaţia meteorologică în intervalul 30.09.2022, ora 08.00 – 01.10.2022, ora 08.00**

**În ţara,** vremea a fost caldă pentru această perioadă din an în aproape toată ţara, chiar deosebit de caldă în jumătatea de sud-est, valorile termice diurne fiind cu 7...10 grade mai ridicate decât cele normale pe arii extinse în Muntenia, Moldova şi Dobrogea. Cerul a fost temporar noros în vestul şi nord-vestul teritoriului unde pe arii extinse au fost averse în general slabe, izolat însoţite de descărcări electrice, în centru şi în extremitatea de nord-est a fost variabil, cu înnorări trecătoare şi ploi izolate, iar în celelalte regiuni s-a menţinut mai mult senin. Vântul a suflat slab şi moderat, cu unele intensificări pe crestele montane, unde au fost rafale de până la 60...75 km/h şi izolat în regiunile intracarpatice, cu viteze de 50...60 km/h în Crişana. Temperaturile maxime s-au încadrat între 19 grade la Ocna Şugatag, Dumbrăviţa de Codru şi Voineasa și 31 de grade la Zimnicea, Feteşti, Cernavodă, Medgidia şi Tulcea, iar la ora 06 se înregistrau valori termice între 6 grade la Miercurea Ciuc şi 22 de grade la Mahmudia. S-a semnalat ceață -în primele ore ale intervalului izolat în centru şi în est, iar noaptea mai ales în nord-vest și în sud.

*Observaţie: au fost în emise 3 mesaje de atenționare cod galben.*

**La Bucureşti,** Vremea a fost frumoasă şi deosebit de caldă pentru sfârșitul lunii septembrie. Cerul a fost mai mult senin, iar vântul a suflat slab până la moderat. Temperatura maximă a fost de 29 de grade la Afumaţi şi 30 de grade la Filaret şi Băneasa (valori cu 8 grade peste media multianuală a datei), iar la ora 06 se înregistrau 10 grade la stația meteo Băneasa, 13 grade la Afumați și 14 grade la Filaret.

**3. Prognoza meteorologică în intervalul 01.10.2022, ora 08.00 – 02.10.2022, ora 08.00**

**În ţara,** vremea va fi în continuare cu mult mai caldă decât în mod obișnuit la început de octombrie, cu precădere în sud, est și centru. Instabilitatea atmosferică va fi temporar accentuată în regiunile vestice, nord-vestice, iar spre seară și noaptea și în cele nordice și centrale, precum și la munte, unde vor fi înnorări, averse, descărcări electrice, iar pe alocuri cantităţile apă vor fi însemnate (peste 15...25 l/mp) şi vor fi condiţii de grindină. În restul teritoriului, cerul va fi variabil, iar în a doua parte a intervalului, pe arii restrânse în sud și în sud-est va crește probabilitatea pentru manifestări de instabilitate atmosferică. Vântul va sufla slab și moderat, cu intensificări susținute la munte și pe arii mai restrânse în celelalte zone, în special asociat averselor. Temperaturile maxime se vor încadra în general între 24 și 31 de grade, iar cele minime vor fi cuprinse între 10...11 grade în depresiuni și 17...18 grade pe litoral. Izolat se va forma ceaţă.

**La Bucureşti,** vremea va fi deosebit de caldă pentru această dată. Cerul va fi variabil, cu înnorări noaptea, când va crește probabilitate pentru averse și descărcări electrice. Vântul va sufla slab și moderat. Temperatura maximă se va situa în jurul valorii de 31 de grade, iar cea minimă va fi de 15...16 grade.

**II. CALITATEA APELOR**

**2.1. Pe fluviul Dunarea**

Nu au fost semnalate evenimente deosebite.

**2.2. Pe râurile interioare**

***Administraţia Bazinală de Apă Argeș Vedea Pitești*** informează că în data de 30.09.2022, în jurul orei 12.00, pe cursul de apă al râului Argeș, în zona localității Ionești, județul Dâmbovița, a fost observată o posibilă poluare accidentală.

S-a deplasat la fața locului o echipă ABA Argeș Vedea Pitești. Se va reveni cu informații.

**2.3. Pe Marea Neagra**

Nu au fost semnalate evenimente deosebite.

**III. CALITATEA MEDIULUI**

**3.1. În domeniul aerului**

**Agenţia Naţională pentru Protecţia Mediului** informează că din rezultatele analizelor efectuate în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2(dioxid de sulf), ale pragurilor de alertă și informare pentru O3 (ozon) și ale valorii limită zilnice pentru PM10 (pulberi în suspensie cu diametrul < 10 microni) (50 µg/mc).

**3.2. În domeniul solului şi vegetaţiei**

Nu au fost semnalate evenimente deosebite, iar la nivelul fondului forestier de stat nu s-au înregistrat incendii sau doborâturi de vânt.

**3.3. În domeniul supravegherii radioactivităţii mediului**

Menţionăm că, pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul de timp menţionat şi nu s-au semnalat evenimente deosebite.Parametrii constataţi la staţiile de pe teritoriul României s-au situat în limitele fondului natural.

**3.4. În municipiul Bucureşti**

În ultimele 24 de ore, sistemul de monitorizare a calităţii aerului în Municipiul Bucureşti nu a semnalat depăşiri ale pragurilor de informare şi alertă.

**IV. ALIMENTĂRI CU APĂ**

***Administratia Bazinala de Apă* Prut-Bârlad**

* **Judetul Botosani:** Se mentine situatia de restrictii in alimentarea cu apa pentru piscicultura la folosinta: S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei a III-a de restrictii. Se mentine Planul de restrictii in alimentarea cu apa - treapta a III-a, pentru A.N.I.F. Filiala Teritoriala Moldova Nord-U.A Botosani-Sistemul de irigatii Movileni-Hăvârna, sursa ac. Cal Alb - r. Baseu.
* **Judetul Iasi:** Se mentine situatia de restrictii in alimentarea cu apa pentru piscicultura, la folosintele:

\* S.C. Noralex S.R.L. Iasi, S.C. Piscicola S.R.L. Iasi si S.C. CC & PES S.R.L. Iasi prin incetarea livrarii apei din sursa r. Miletin - ac.Halceni.

\* SC ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei III de aplicare a restrictiilor.

\* SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei III de aplicare a restrictiilor.

Se mentine situatia de restrictii in alimentarea cu apa pentru piscicultura prin reducerea debitului la sursa r. Ezareni - ac. Ezareni, corespunzator treptei III, incepand cu data de 01.09.2022, pentru Statiunea de Cercetare Dezvoltare pentru Acvacultura si Ecologie Acvatica Horpaz.

* **Judetul Vaslui:** Se mentin prevederile „Planului de restrictii si folosire a apei in perioade deficitare”, treapta a III-a, astfel: S.C. AQUAVAS S.A. VASLUI – Sucursala Vaslui din acumularea Solesti și A.N.I.F. Filiala Teritoriala de Îmbunătățiri Funciare Vaslui – Amenajare de irigații Mânjești.

Direcția Comunicare